Robert F. Kennedy Jr.

Robert Francis Kennedy Jr. (ganet d'ar 17 a viz Genver 1954), anvet ivez RFK Jr., a zo ur politikour stadunanat, un alvokad arbennikaet war an endro hag ur stourmer enep-vaksin. Abaoe 2025 eo sekretour ar Yec'hed hag ar Servijoù sokial er Stadoù-Unanet. Un ezel eus ar c'hlan Kennedy eo, mab d'ar senedour ha prokulor meur stadunanat Robert F. Kennedy ha niz d'ar prezidant John F. Kennedy.

Kregiñ a reas e respet micherel evel skoazeller ar prokulor distrig e Manhattan. E-kreiz ar bloavezhioù 1980 ez eas e-barzh daou aozadur e-maez-gouarnamant (AMG) arbennikaet war an endro : "Riverkeeper" hag an "Natural Resources Defense Council" (NRDC). E 1986 e teuas da vezañ kelenner vakataer e gwir an endro e Skol-veur ar gwir Pace, hag e 1987 e tiazezas "Pace's Environmental Litigation Clinic". E 1999 e krouas ar strollad endroel e-maez gouarnamant "Waterkeeper Alliance".

Ezel e voe eus ar Strollad Demokratel e-pad un hanter-kant vloaz bennak. War ar renk e voe evit dilennadegoù prezidant SUA 2014 en un doare dizalc'h da gentañ, a-raok en em dennañ ha harpañ an danvez prezidant republikan Donald Trump.

Abaoe 2005 en deus harpet Kennedy an digelaouiñ war ar vaksinoù, e-pad bedreuziad COVID-19 peurgetket, ha teoriennoù iriennelour diwar-benn ar "chemtrails", ar VID, pe al liamm arbennel a vije etre ar vaksinoù hag an aotegezh (ar pezh a zo bet disprouet gant ar skiant).

 Daveoù 

Rummad:Politikourien Stadoù-Unanet Amerika
Rummad:Alvokaded SUA
Rummad:Klan Kennedy
Rummad:Ganedigezhioù 1954